Képviselői beszámoló

Tisztelt Balatonföldváriak! Az alábbiakban szeretném összefoglalni a 2023-as évi munkásságomat, amit a városunkért és jóléti közösségünkért végeztem. Megválasztásom óta folyamatos célom, hogy városi rendezvényeken részt vegyek, mert fontosnak tartom a lakossággal való kapcsolattartást, mert hiszem, hogy elősegítik képviselői munkámat.

 A Humán Bizottság elnökeként, előző évekhez hasonlóan felelősségteljes döntéshozatallal előírt jogszabályok betartása mellett biztosítottuk az érzékeny szociális ügyeket érintő kérelmek elbírálását s egyben végrehajtását.

Tavalyi évben is a bizottság minden ülésén részt vettem, szintén kiemelt fontossággal bírt a tavalyi, évi 6 millió forintos balatonföldvári lakosokat érintő Települési Támogatás rászorulok kérelmei alapján történő elosztása. Hagyományainknak megfelelve részt vettem az Óvoda- és iskola kezdési támogatások kiosztásánál, fontosnak tartom a továbbtanulás lehetőségét, ezért támogattuk az egyetemisták tanulmányait, valamint a balatonföldvári szakközépiskolások iskolakezdési támogatásáról is döntöttünk.

 Előző évek hagyományaival szakítva idén minden 60-dik élet évét betöltő balatonföldvári állandó lakos 20000 forint juttatásban részesült karácsonyi ajándékozás címen. A pénz kiosztásánál is felelősség teljesen jártam el, személyes részvételemmel.

Szociális célú tűzifa pályázaton elnyert támogatást a helyi rendelet alapján a benyújtott kérelmek elbírálása után háztartásonként kiosztásra került. Mindig is fontos volt, s a jövőben is arra törekszem, hogy a lakosság bizalommal forduljon hozzám.

A Pénzügy és Gazdasági Bizottság tagjaként valamennyi ülésén szintén felelőségteljesen részt vettem.

Aktív tagja voltam/ vagyok a Képviselő Testületnek a hivatalos kötelezettségeimnek próbáltam maradéktalanul eleget tenni.

Mint minden évben most is szeretném megköszönni, mind képviselőtársaimnak mind az önkormányzat dolgozóinak és nem utolsó sorban a balatonföldvári lakosságnak, hogy mindig segítőkészen álltak rendelkezésemre, ha kérdéssel fordultam feléjük.

Kérném, beszámolómat elfogadni szíveskedjenek.

Köszönöm figyelmüket.

Balatonföldvár,2024. 02. 12.

 Tisztelettel:

 Kovács Emőke

 képviselő, Humán Bizottság elnök